gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3839, del 19-09-2000 (2000/7344)

Expedient número 114/2000. Adjudicació del subministrament de material fungible de diàlisi amb aportació de mitjans tècnics.
----------------------------------------------------------------------------------------------------------------------------

### Dades del document

Número de DOGV
:   3839

Data del DOGV
:   19-09-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/7344


Data del document
:   04-09-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número 114/2000. Adjudicació del subministrament de material fungible de diàlisi amb aportació de mitjans tècnics. [2000/F7344]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Gerència de l'Àrea de Salut d'Alcoi. Avinguda del País Valencià, 33. 03445 Alcoi (Alacant). Telèfon 81 165 01 47, fax 96 554 11 86.
  
c) Número d'expedient: 114/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de material fungible de diàlisi amb aportació de mitjans tècnics.
  
c) Lots: tres.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.722, de 3 d'abril de 2000, Diario Oficial de las Comunidades Europeas número S67, de 5 d'abril de 2000 i Boletín Oficial del Estado número 87, d'11 d'abril de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents setze milions vuit mil cinc-centes setanta-tres pessetes (901.297.449 pessetes/1.298.237,67 euros).
  
5. Adjudicació
  
a) Data: 10 de juliol de 2000.
  
b) Contractistes: Pessetes Euros
  
Fresenius Medical Care España, SA 467.961.132 611.074,72
  
Hospal, SA 66.825.129 645.524,44
  
Idemsa 17.837.932 94.524,18
  
Totals 612.136.652 1.293.042,34
  
c) Nacionalitat: espanyola.
  
d) Imports totals d'adjudicació: dos-cents quinze milions cent quaranta-quatre mil cent quaranta-tres (388.332.256 pessetes/1.293.042,34 euros).
Diari Oficial de la Generalitat Valenciana


Sumari del DOGV 3741, del 03-05-2000 (2000/2742)

Ressenya de la Resolució de 17 de gener de 2000, del conseller d'Obres Públiques, Urbanisme i Transports, per la qual s'aprova definitivament la modificació número 8, edificació extensiva, del Pla General d'Ordenació Urbana de Torrent.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2742


Data del document
:   17-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrent
    * pla d'urbanisme

Ressenya de la Resolució de 17 de gener de 2000, del conseller d'Obres Públiques, Urbanisme i Transports, per la qual s'aprova definitivament la modificació número 8, edificació extensiva, del Pla General d'Ordenació Urbana de Torrent. [2000/Q2742]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la resolució del conseller d'Obres Públiques, Urbanisme i Transports que aprova definitivament la modificació número 8, edificació extensiva, del Pla General d'Ordenació Urbana de Torrent. La resolució va ser publicada amb les normes urbanístiques aprovades en el Butlletí Oficial de la Província de València número 64, de 16 de març de 2000.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació del present anunci. Tot això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3849, del 03-10-2000 (2000/7909)

RESOLUCIÓ de 20 de setembre de 2000, del secretari general de la Conselleria d'Indústria i Comerç, per la qual es sotmet a informació pública el projecte del pla eòlic de la Comunitat Valenciana i el seu estudi d'impacte ambiental.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3849

Data del DOGV
:   03-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7909


Data del document
:   20-09-2000

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * energia eòlica
    * programa d'actuació
    * impacte ambiental

RESOLUCIÓ de 20 de setembre de 2000, del secretari general de la Conselleria d'Indústria i Comerç, per la qual es sotmet a informació pública el projecte del pla eòlic de la Comunitat Valenciana i el seu estudi d'impacte ambiental. [2000/M7909]
  
De conformitat amb la disposició addicional novena de la Llei 9/1999, de 30 de desembre, de Mesures Fiscals, Gestió Administrativa i Financera, i d'Organització de la Generalitat Valenciana, als efectes d'optimitzar el potencial eòlic de determinades zones de la Comunitat Valenciana i aprofitar els avantatges de diferent ordre que ens deriven de la producció d'energia elèctrica a partir del vent; i d'acord amb el que estableix l'article 38.2, A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública:
  
El pla eòlic de la Comunitat Valenciana, pla d'acció territorial de caràcter sectorial dels regulats en la Llei 6/1989, de 7 de juliol, d'Ordenació del Territori de la Comunitat Valenciana, per a la instal·lació de parcs eòlics en la Comunitat Valenciana fixant-se per a tal fi els deures, obligacions i càrregues que han de ser complits, així com l'estudi d'impacte ambiental d'aquest.
  
El mencionat pla i el seu estudi d'impacte ambiental es troben dipositats per a consulta pública, així com per a la formulació de les al·legacions que s'estimen oportunes, pel termini d'un mes comptador a l'endemà de la publicació d'aquest anunci en el Diari Oficial de la Generalitat Valenciana, en els serveis territorials d'Indústria i Energia de Castelló, València i Alacant situats respectivament en:
  
Carrer dels Cavallers, 8, 12735 Castelló de la Plana.
  
Carrer de Gregorio Gea, 27, 46267 València.
  
Carrer de Churruca, 29, 03333 Alacant.
Diari Oficial de la Generalitat Valenciana


Sumari del DOGV 3701, del 03-03-2000 (2000/1312)

Informació pública de l'aprovació definitiva de l'estudi de detall part illa polígon B, zona industrial d'Alfafar, formulat per Colectivo FAM, SL.
--------------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1312


Organisme emissor
:   Ajuntament d'Alfafar

Tipus de document
:   Anunci

Informació pública de l'aprovació definitiva de l'estudi de detall part illa polígon B, zona industrial d'Alfafar, formulat per Colectivo FAM, SL. [2000/M1312]
  
L'ajuntament en ple, en sessió celebrada el dia 29 d'abril de 1999, va acordar aprovar amb caràcter definitiu l'estudi de detall part illa polígon B, zona industrial d'Alfafar, formulat per Colectivo FAM, SL, i redactat per l'arquitecte superior senyor Pascual Martínez Perelló, cosa que es fa pública perquè en prengueu coneixement i en compliment de l'article 52.2 de la Llei 6/1994, de 15 de novembre, en relació amb l'article 47 del mateix text legal de la Generalitat Valenciana.
  
Contra la present resolució, podrà interposar, potestativament, recurs de reposició davant l'òrgan que la va dictar, en el termini d'un mes, a comptar des de la notificació del present acte, de conformitat amb el que disposa l'article 116.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar directament en el termini de dos mesos, comptats a partir de la mateixa data, recurs contenciós administratiu, de conformitat amb el que estableix l'article 8 de la Llei 29/1998, de 13 de juliol, Reguladora de la Jurisdicció Contenciosa Administrativa.
Diari Oficial de la Generalitat Valenciana


Sumari del DOGV 3694, del 23-02-2000 (2000/1151)

RESOLUCIÓ de 29 d’octubre de 1999, de la Universitat Politècnica de València, per la qual nomena el senyor Joaquín Catalá Alis catedràtic d’universitat de l’àrea de coneixement de Projectes d’Enginyeria, adscrita al Departament d’Enginyeria de la Construcció i de Projectes d’Enginyeria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1151


Organisme emissor
:   Universitat Politècnica de València

Tipus de document
:   Resolució

RESOLUCIÓ de 29 d'octubre de 1999, de la Universitat Politècnica de València, per la qual nomena el senyor Joaquín Catalá Alis catedràtic d'universitat de l'àrea de coneixement de Projectes d'Enginyeria, adscrita al Departament d'Enginyeria de la Construcció i de Projectes d'Enginyeria. [2000/F1151]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta universitat, lloc número 5/1999, codi 585 (BOE de 9 de març de 1999), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Joaquín Catalá Alis, amb Document Nacional d'Identitat número 08982220, catedràtic d'universitat de la Universitat Politècnica de València, de l'àrea de coneixement de Projectes d'Enginyeria, adscrita al Departament d'Enginyeria de la Construcció i de Projectes d'Enginyeria.
  
València, 29 d'octubre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3711, del 17-03-2000 (2000/2083)

Concurs número 7/2000. Contracte d’obres de construcció de 248 nínxols al cementiri del Port de Sagunt.
-------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/2083


Data del document
:   06-03-2000

Organisme emissor
:   Ajuntament de Sagunt

Tipus de document
:   Concurs

Anàlisi jurídica

 Descriptors 

:   * Sagunt
    * contracte d'obres

Concurs número 7/2000. Contracte d'obres de construcció de 248 nínxols al cementiri del Port de Sagunt. [2000/M2083]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Departament de Contractació.
  
2. Objecte del contracte
  
a) Descripció de l'objecte: contracte d'obres de construcció de 248 nínxols al cementiri del Port de Sagunt. Expedient 7/2000.
  
b) Lloc d'execució: Sagunt.
  
c) Termini d'execució: sis setmanes.
  
3. Tramitació, procediment i forma d'execució
  
a) Tramitació: ordinària.
  
b) Procediment: públic obert.
  
c) Forma: concurs.
  
4. Pressupost base de licitació
  
Import total: 92.283.851 pessetes.
  
5. Garanties
  
a) Provisional: serà de 245.674 pessetes, l'equivalent al 2% del pressupost de l'obra.
  
b) Definitiva: el 4% del pressupost total de l'obra.
  
6. Obtenció de documentació i informació
  
a) Entitat: Ajuntament de Sagunt, Departament de Contractació.
  
b) Domicili: carrer de l'Autonomia, 2.
  
c) Codi postal i localitat: 46533 Sagunt.
  
d) Telèfon: 35 368 26 35.
  
e) Fax: 96 266 62 33.
  
f) Data límit d'obtenció d'informació: fins al dia anterior a la finalització del termini de presentació d'ofertes.
  
7. Requisits específics del contractista
  
Classificació:
  
8. Presentació d'ofertes
  
a) Data límit de presentació: s'iniciarà i finalitzarà amb la publicació de l'anunci en el Diari Oficial de la Generalitat Valenciana, independentment de la publicació en el Butlletí Oficial de la Província de València, fixant com a termini de presentació d'ofertes el pròxim dia 12 d'abril de 2000. Les proposicions, ajustades al model oficial que figura al final d'aquest plec, es presentaran en la secció de contractació en dies laborales i de 09.00 a 14.00 hores.
  
b) Documentació a presentar: la que consta en la clàusula sisena del plec de clàusules administratives particulars.
  
9. Obertura d'ofertes
  
a) Data: el divendres immediat següent al dia en què finalitze el termini de presentació de proposicions.
  
b) Hora: 09.00.
  
10. Altres informacions
  
Despeses d'anuncis: a càrrec del contractista.
  
11. Exposició
  
Exposició del plec de clàusules administratives particulars, durant els vuit primers dies hàbils següents a la publicació de l'anunci. En cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 3828, del 04-09-2000 (2000/6688)

Rotlle d'apel·lació número 93/2000. Cèdula de notificació.
----------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/6688


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 93/2000. Cèdula de notificació. [2000/F6688]
  
La Secció de Suport a la Secció Sisena de l'Audiència Provincial de València ha dictat, en el rotlle d'apel·lació número 93/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
València, 19 de maig de 2000
  
La Secció Sisena d'aquesta Audiència Provincial de València, sent-ne ponent la magistrada Concepción Ceres Montes, ha vist les actuacions de judici de menor quantia 478/1995, promogudes davant del Jutjat de Primera Instància número 5 de València pel senyor Manuel Martínez Álvarez contra Banco Central Hispanoamericano, SA, el senyor Ramón Requeni Guzmán i el senyor Joaquín de Francisco Roig sobre terceria de domini, pendents davant d'aquesta en virtut del recurs d'apel·lació interposat per Banco Central Hispanoamericano, SA, representat per la procuradora Elena Gil Bayo i dirigit pel lletrat Javier Peris Mir. Hi ha comparegut l'apel·lat, representat per la procuradora Purificación Higuera Luján i dirigit pel lletrat Alfonso García Gómez. No hi han comparegut els apel·lats Ramón Requeni Guzmán i Joaquín de Francisco Roig.
  
Decisió
  
Desestimem el recurs d'apel·lació interposat per Banco Central Hispanoamericano, representat per la procuradora Elena Gil Bayo, contra la sentència dictada en data 13 de juny de 1997 pel magistrat jutge del Jutjat de Primera Instància número 5 de València, i confirmem en la seua integritat aquesta resolució, com també imposem a l'apel·lant el pagament de les costes processals d'aquesta alçada.
  
No hi pertoca cap recurs.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Ramón Requeni Guzmán i el senyor Joaquín de Francisco Roig.
Diari Oficial de la Generalitat Valenciana


Sumari del DOGV 3875, del 10-11-2000 (2000/8958)

Procediment abreujat número 132/2000.
-------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8958


Organisme emissor
:   Jutjat Contenciós Administratiu número 2 de València

Tipus de document
:   Anunci

Procediment abreujat número 132/2000. [2000/F8958]
  
Estrella Blanes Rodríguez, magistrada jutge del Jutjat Contenciós Administratiu número 2 de València, fa saber:
  
Que en aquest jutjat es tramita el procediment abreujat número 132/2000 a instàncies de la Confederació Sindical CCOO PV, sent demandada la Direcció General de Justícia, contra la Resolució de data 27 de març de 2000. S'ha dictat una provisió el contingut de la qual diu:
  
«Atés el contingut de l'anterior diligència en la qual es fa constar l'error existent en la provisió de data 15 de juny de 2000, en el dia de l'assenyalament de la vista oral, es rectifica aquesta, i on diu: ?el dia 18 de gener de 2001, a les 10.40 hores?, ha de dir: ?el dia 17 de gener de 2001, a les 10.40 hores?. Notifiqueu aquesta resolució a les parts personades i remeteu l'edicte al Diari Oficial de la Generalitat Valenciana.»
  
La publicació d'aquest edicte val de citació en forma a les persones a favor de les quals deriven drets del mateix acte administratiu recorregut, i així mateix a les que puguen tenir interés directe, professional o econòmic en l'assumpte, perquè si així ho desitgen es puguen personar en legal forma en aquestes actuacions fins al moment de la recepció de l'expedient administratiu, perquè s'hi puga fer al·legacions en l'acte de la vista assenyalada per al dia 17 de gener de 2001 a les 10.40 hores.
Diari Oficial de la Generalitat Valenciana


Sumari del DOGV 3874, del 09-11-2000 (2000/8960)

CORRECCIÓ d'errades de l'Ordre d'11 d'octubre de 2000, de la Conselleria de Sanitat, mitjançant la qual regula la creació, l'autorització i el funcionament dels serveis farmacèutics d'àrea de salut a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/10/11/(1)/corrigendum/73818213/dof/vci/html**

### Dades del document

Número de DOGV
:   3874

Data del DOGV
:   09-11-2000

Secció del DOGV
:   I. DISPOSICIONS GENERALS

Número del document
:   2000/8960


Data del document
:   25-10-2000

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * legislació
    * servei sanitari
    * farmacologia

CORRECCIÓ d'errades de l'Ordre d'11 d'octubre de 2000, de la Conselleria de Sanitat, mitjançant la qual regula la creació, l'autorització i el funcionament dels serveis farmacèutics d'àrea de salut a la Comunitat Valenciana. [2000/Q8960]
  
S'ha advertit una errada en el text de l'Ordre de la Conselleria de Sanitat d'11 d'octubre del 2000, mitjançant la qual es regula la creació, l'autorització i el funcionament dels serveis farmacèutics d'àrea de salut a la Comunitat Valenciana, publicada en el Diari Oficial de la Generalitat Valenciana número 3.862, de 23 d'octubre de 2000. Es modifica ara, doncs, de la manera següent:
  
En la pàgina 19.562, en la primera línia de l'article cinqué:
  
On diu:
  
 «El Servei d'Ordenació i Control Farmacèutic anotarà?»
  
Ha de dir:
  
«El Servei d'Ordenació i Control del Medicament anotarà ?.»


Còpia Permalink ELI
Diari Oficial de la Generalitat Valenciana


Sumari del DOGV 3746, del 10-05-2000 (2000/3212)

Informació pública de la suspensió cautelar de llicències per a procedir a l'estudi de modificació del Pla General d'Ordenació Urbana per a la reducció d'altures al carrer del Sol, la plaça de la Constitució i el seu entorn.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3212


Organisme emissor
:   Ajuntament del Campello

Tipus de document
:   Anunci

Informació pública de la suspensió cautelar de llicències per a procedir a l'estudi de modificació del Pla General d'Ordenació Urbana per a la reducció d'altures al carrer del Sol, la plaça de la Constitució i el seu entorn. [2000/Q3212]
  
El Ple de l'ajuntament, en la sessió del dia 30 de març de 2000, acordà, entre altres, suspendre, cautelarment, l'atorgament de llicències de parcel·lació de terrenys, edificació i demolició per a les àrees que es localitzen al carrer del Sol, la plaça de la Constitució i el seu entorn, mentre s'estudia i s'elabora el corresponent projecte de modificació del pla general que arreplegue la normativa necessària que permeta compatibilitzar i mantindre la tipologia edificatòria característica d'aquestes zones, amb les noves construccions. Aquest àmbit es correspon amb les finques cadastrals següents:
  
Del 7168301 a 7168315
  
Del 7268101 a 7268124
  
Del 7269009 a 7269013
  
Del 7268401 a 7268415, 7268418, 7268421 a 7268428
  
Del 7367002 a 7367007
  
Del 7368001 a 7368009 i 7368016 a 7368022
  
La qual cosa es publica perquè se'n prenga coneixement general i efectes oportuns.
Diari Oficial de la Generalitat Valenciana


Sumari del DOGV 3814, del 14-08-2000 (2000/6752)

Informació pública del projecte d' urbanització de la séquia de Moncada.
------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6752


Organisme emissor
:   Ajuntament de Burjassot

Tipus de document
:   Anunci

Informació pública del projecte d' urbanització de la séquia de Moncada. [2000/F6752]
  
D'acord amb el que s'estableix en l'article 128 del Reglament de Planejament aprovat pel Reial Decret 2.159/1978, de 23 de juny, es fa públic que per la Resolució del delegat de l'Àrea d'Urbanisme d'aquest ajuntament, de data 21 de juliol de 2000, s'ha aprovat inicialment el projecte d'urbanització de la séquia de Moncada, presentat per l'Ajuntament de Burjassot.
  
Cosa que es fa pública a l'efecte que els interessats el puguen examinar i presentar-hi al·legacions en el termini d'un mes. En el cas que durant el termini esmentat no s'hi presenten al·legacions, aquest projecte s'entendrà aprovat definitivament.